text: Labour vil steðga gass- og oljuleiting
text: #000001
text: Føroya Náttúru- og Umhvørvisfelag, FNU, fegnast um, at bretski arbeiðaraflokkurin, Labour, vil steðga nýggjum gass- og oljuvirksemi í Norðsjónum. Hetta er í samsvari við París-sáttmálan og eitt tekin til politisku skipanina í Føroyum um at lata oljuna, sum kanska finst í undirgrundini, liggja
text: #000002
text: Bretski arbeiðaraflokkurin, Labour, ætlar at steðga øllum nýggjum olju- og gassvirksemi í Norðsjónum. Hetta boðaðu bretskir fjølmiðlar frá seinasta vikusskifti, og hevur Labour-flokkurin váttað tíðindini.
text: #000003
text: Avgerðin er liður í eini størri ætlan hjá Labour, sum hevur til endamál at gera Bretland til eitt stórveldi innan varandi orkukeldur og at skapa fleiri hundrað túsund nýggj arbeiðspláss í einum burðardyggum orkuídnaði.
text: #000004
text: Labour ætlar, at eingi nýggj loyvi skulu verða latin til gass- og oljuvirksemi í Norðsjónum, men at verandi loyvi kunnu halda fram. Hetta er í andsøgn við politikkin hjá konservativu bretsku stjórnini, sum stuðlar framhaldandi útbygging av olju- og gassídnaðinum í Norðsjónum.
text: #000005
text: Labour-fráboðanin er í samsvari við tilmælini, sum skulu forða fyri, at alheims upphitingin ikki fær vanlukkuligar fylgjur.
text: #000007
text: Málið í París-sáttmálanum er, at hitin á jørðini má ikki hækka meira enn 1,5 stig, og sambært altjóða veðurlagsnevndini hjá ST, IPCC, er útlátið longu frá teimum verandi fossilu orkukeldunum nóg stórt, í sjálvum sær, at raka vandamarkið.
text: #000008
text: Í eini frágreiðing frá altjóða granskingarstovninum International Energy Agency í 2021 var niðurstøðan, at skal 1,5C -málið í Parísavtaluni røkkast, er neyðugt at steðga øllum nýggjum olju- og gassvirksemi frá 2022 at rokna. Hetta sama hava aðrir granskingarstovnan eisini sagt.
text: #000009
text: Tað, at annar av stóru flokkunum í Bretlandi ætlar at leggja uppskot fram at banna øllum nýggjum olju- og gassætlanum á bretska landgrunninum eru góð og upplyftandi tíðindi. Hetta ber boð um, at vitanin og tilvitanin um veðurlagsbroytingarnar, sum eru elvdar av nógva CO2 útlátinum frá fossilum brennievni, vinna fram millum politikararnar.
text: #000010
text: FNU vónar, at politisku flokkarnir leggja sær politiska umskiftið í Bretlandi í geyma. Útmeldingarnar eru eitt greitt tekn frá okkara nærmastu grannum um, at tað blæsa nýggir politiskir vindar í politisku skipanini á orkuøkinum, og at hetta er so avgjørt ikki rætta løtan hjá Føroyum, at fara undir eitt oljuævintýr.
text: #000013